CELEX: 62021CN0715
Language: sl
Date: 2021-11-25 00:00:00
Title: Zadeva C-715/21 P: Pritožba, ki jo je Gerardo Galeote (T-243/20) vložil 25. novembra 2021 zoper sodbo Splošnega sodišča (peti senat) z dne 15. septembra 2021 v združenih zadevah od T-240/20 do T-245/20, Arnaoutakis in drugi/Parlament

24.1.2022   
            
            
               SL
            
            
               Uradni list Evropske unije
            
            
               C 37/22
            
         
      Pritožba, ki jo je Gerardo Galeote (T-243/20) vložil 25. novembra 2021 zoper sodbo Splošnega sodišča (peti senat) z dne 15. septembra 2021 v združenih zadevah od T-240/20 do T-245/20, Arnaoutakis in drugi/Parlament
      (Zadeva C-715/21 P)
      (2022/C 37/30)
      Jezik postopka: francoščina
      
         Stranke
      
      
         Pritožnik: Gerardo Galeote (zastopniki: J. M. Martínez Gimeno, abogado, D. Sarmiento Ramírez-Escudero, abogado, E. Arnaldos Orts, abogado, F. Doumont, avocat)
      
         Druga stranka v postopku: Evropski parlament
      
         Predlogi
      
      
                  —
               
               
                  izpodbijana sodba naj se v celoti razveljavi;
               
            
                  —
               
               
                  spor naj se reši in sklep Parlamenta naj se v delu, v katerem je zavrnjen predlog pritožnika, naj se mu prizna pravica do dodatne prostovoljne pokojnine, ker še ni dopolnil starosti 65 let, razglasi za ničen;
               
            
                  —
               
               
                  Parlamentu naj se naloži plačilo stroškov postopka s pritožbo in postopka pred Splošnim sodiščem v zadevi T-243/20.
               
            
         Pritožbeni razlogi in bistvene trditve
      
      Pritožbeni razlogi se nanašajo na: (i) nepristojnost predsedstva za sprejetje sklepa predsedstva iz leta 2018, zlasti ker so v njem določeni vsebinski pogoji za pravice, ki so bile v postopku pridobivanja pred začetkom veljavnosti Kadrovskih predpisov; (ii) kršitev člena 27(2), prvi stavek, Kadrovskih predpisov zaradi nespoštovanja pravic, ki so bile v postopku pridobivanja pred začetkom veljavnosti teh predpisov; (iii) kršitev načela enakosti in prepovedi diskriminacije ter načela sorazmernosti; (iv) kršitev načela pravne varnosti (neobstoj prehodnih ukrepov) in načela legitimnih pričakovanj.